
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΛΕΥΤΕΡΟ _ Αρ. Φύλλου 802 

25 Οκτωβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Κανονισμού Αζητήτων Εμπορευμάτων στην 
περιοχή Διαχείρισης του Λιμενικού Ταμείου Ηρα¬ 
κλείου. 1 

Έγκριση της 23692/9.5.94 πράξη του Δ.Σ./ΟΛΘ με 
την οποία τροποποιούνται και συμπληρώνονται οι 
διατάξεις του Ειδικού Κανονισμού Κήρυξης και Εκ¬ 
ποίησης Αζητήτων Εμπορευμάτων του Ο.Λ.Θ. ... 2 
Χορήγηση άδειας άσκησης επαγγέλματος Κοινωνικού 
Λειτουργού στην Καρακολίδου Λαμπρινή του Πανα¬ 
γιώτη στο Ν. Έβρου. 3 

Διορθώσεις σφαλμάτων 

Διόρθωση σφάλματος στην 699/9.6.94 απόφαση του 
Νομάρχη Καβάλας . 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3422.5/03/94 ( 1 ) 

Έγκριση Κανονισμού Αζητήτων Εμπορευμάτων στην πε¬ 
ριοχή Διαχείρισης του Λιμενικού Ταμείου Ηρακλείου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 187/Α/85) «Κυ¬ 
βέρνηση και Κυβερνητικά Όργανα». 

2. Τις διατάξεις του Π.Δ. 79/88 (ΦΕΚ 36Α/88) «Περιο¬ 
ρισμός συναρμοδιοτήτων του Υπουργού Εθνικής Οικονο¬ 
μίας κατά την έκδοση Διοικητικών Πράξεων». 

3. Τις διατάξεις του Ν. 1165/1918 «περί Τελωνειακού 
Κώδικα». 

4. Το άρθρο 17 του Π.Δ. 621 /85 (ΦΕΚ 229Α/31.10.85) 
«περί Ίδρυσης Ελεύθερης ζώνης στο λιμάνι του Ηρα¬ 
κλείου». 

5. Την Α.Π. 1026431 /268/0006Α/2.3.1994 κοινή από¬ 
φαση του Πρωθυπουργού και του Υπουργού Οικονομικών, 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

6. Την αριθ. 109/93 Πράξη της Λιμενικής Επιτροπής 
Ηρακλείου. 

7. Το αριθ. 16086/16.6.1993 έγγραφο της Νομαρχίας 


Ηρακλείου Δ/νση Εσωτερικών. 

8. Το αριθ. Ν. 346/4/17.5.94 έγγραφο του Υπουργείου 
Οικονομικών/Γενική Δ/νση Τελωνείων και Ε.Φ.Κ./19η 
Τελ. Διαδ/σιών/Τμήμα Γ'. 

9. Το αριθ. 1569/1238/9.5.94 έγγραφο του Λιμενικού 
Ταμείου Ηρακλείου. 

10. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού και του προϋπολογισμού του υπόψη Ν.Π.Δ.Δ. σύμ¬ 
φωνα με τις διατάξεις του άρθρου 27Α του Ν. 2081/92 
(ΦΕΚ 134Α), αποφασίζουμε: 

Εγκρίνουμε τον κάτωθι Κανονισμό Εκποίησης αζητήτων 
Εμπορευμάτων στην περιοχή Διαχείρισης του Λ.Τ. Ηρα¬ 
κλείου: 

Αρθρο 1 

Εμπορεύματα που κηρύσσονται αζήτητα - προθεσμίες 

1. Εμπορεύματα που εκφορτώθηκαν και παραλήφθη- 
καν από το Λ.Τ.Η. μέσα στους στεγασμένους ή υπάθριους 
αποθηκευτικούς χώρους στην περιοχή διαχείρισης εμπ/ 
των και παραμένουν στο Λιμάνι, εφ' όσον ο κύριος αυτών 
μέσα σ’ ένα τρίμηνο από την ημερομηνία εκφόρτωσής 
τους δεν έχει καταθέσει διασάφηση τελωνισμού ή αίτηση 
αποταμίευσης που έγινε δεκτή η αίτηση διαμετακόμισης, 
κηρύσσονται αζήτητα από τον Πρόεδρο του Λ.Τ.Η. μετά 
από εισήγηση του αρμόδιου Δ/ντού Εκμ/σης. 

2. Εμπορεύματα που τελούν σε προσωρινή αποτα¬ 
μίευση, τα οποία ο αποταμιευτής δεν παραλαμβάνει μέσα 
στον οριζόμενο κάθε φορά χρόνο, κηρύσσονται αζήτητα, 
όπως παραπάνω, μετά την πάροδο (6) μηνών από την ημε¬ 
ρομηνία εκφόρτωσής τους. 

3. Εμπορεύματα που τελούν σε αποταμίευση, χωρίς πε¬ 
ριορισμένο χρόνο, κηρύσσονται αζήτητα, εφόσον ο απο¬ 
ταμιευτής δεν καταβάλει μέσα στις προθεσμίες που ορί¬ 
ζουν κάθε φορά οι σχετικές διατάξεις του κανονισμού αυ¬ 
τού, τα αποθηκευτικά δικαιώματα που οφείλει, μετά από 
σχετική έγγραφη ειδοποίησή του ή αν ο αποταμιευτής δη¬ 
λώνει εγγράφως ότι τα εγκαταλείπει. Στην τελευταία αυτή 
περίπτωση ο αποταμιευτής πρέπει να υποβάλει εξοφλη¬ 
μένο σχετικό δελτίο αποταμίευσης και να καταβάλει όλα 
τα δικαιώματα του Λ.Τ.Η. που οφείλει και κάθε άλλη πρό¬ 
σθετη δαπάνη που ενδεχόμενα μπορούσε να δημιουργη- 
θεί από την εγκατάλειψη των εμπορευμάτων. 

4. Για οικοσκευές επαναπατριζομένων προθεσμία έξι 
μηνών από την ημέρα εκφόρτωσής τους. 

Αρθρο 2 

Καταστάσεις και πρωτόκολλα αζητήτων 

1 .Οι διαχειριστές των εμπορευμάτων που εξακολου¬ 
θούν να παραμένουν στις αποθήκες (στεγασμένοι ή μη 
χώροι) υποχρεούνται μετά την πάροδο τριών (3) μηνών 
από την ημερομηνία εκφόρτωσής τους να υποβάλλουν 
στο αρμόδιο Τμήμα, εντός 20 ημερών από την προθεσμία 
αυτή, κατάσταση με τα απαραίτητα αντίγραφα, στην οποία 
θα αναφέρονται τα εμπορεύματα της παρ. 1 του άρθρου 

1 . 

Η πιό πάνω τρίμηνη προθεσμία είναι ενδεικτική και δεν 
ασκεί καμιά επίδραση στην νομιμότητα είσπραξης των 
αντίστοιχων αποθηκευτικών και λοιπών δικαιωμάτων του 
Λ.Τ.Η. για το πέρα από την προθεσμία αυτή χρονικό διά¬ 
στημα. 

2. Οι καταστάσεις των αζητήτων αποστέλλονται στο 
Τμήμα Εκμ/σης Λιμένος όπου ελέγχονται με βάση τα πα¬ 
ραστατικά του σχετικού φακέλλου και συντάσσονται τα 
σχετικά πρωτόκολλα αζητήτων. 

3. Για τα εμπορεύματα των παρ. 2 και 3 του άρθρου 1, ο 
αρμόδιος διαχειριστής υποχρεούται σε 20 ημέρες από την 
λήξη της προθεσμίας να συντάξει κατάσταση με τα απα¬ 
ραίτητα αντίγραφα των εμπορευμάτων που έχουν αποτα- 
μιευθεί στις αποθήκες του Λ.Τ.Η. Μετά από έλεγχο, το 
αρμόδιο Τμήμα θα εκδόσει τα σχετικά πρωτόκολλα αζητή¬ 
των. Στο κάθε πρωτόκολλο που εκδίδεται επισυνάπτεται 
αντίγραφο χρεωστικού σημειώματος για τα δικαιώματα 
που οφείλονται στο Λ.Τ.Η. 

4. Τα πρωτόκολλα αζητήτων περιλαμβάνουν όλα τα έγ¬ 
γραφα στοιχεία του οικείου πρωτοκόλλου, καθώς και κάθε 
άλλο στοιχείο χρήσιμο για την ορθή είσπραξη των δικαιω¬ 
μάτων του Λ.Τ.Η. Εκδίδονται σε -4- αντίτυπα κατά δηλω¬ 
τικό και φορτωτικές ή κατ' αριθμό μερίδας για αποταμιευ- 
τικά εμπορεύματα. Αριθμούνται μ’ αύξοντα αριθμό για 
κάθε οικονομική χρήση. Ένα αντίτυπο παραμένει στο γρα¬ 
φείο αποθήκης, δύο (2) στο Τ μήμα Εκμ/σης, για βεβαίωση 
δικαιωμάτων και ένα στη Δ/νση Τελωνείου για υποκείμενα 
εμπ/τα. 

5. Ο διαχειριστής εμπορευμάτων μέσα σε 20 ημέρες το 
αργότερο από την ημερομηνία παραλαβής του πρωτοκόλ¬ 
λου αζητήτων μεριμνά για τη μεταφορά των εμπορευμά¬ 
των στην αποθήκη αζητήτων. Συντάσσεται το σχετικό 
πρωτόκολλο μεταφοράς και ένα αντίγραφο υποβάλλεται 
στο τμήμα Εκμ/σης για ενημέρωση και χρέωση των εξό¬ 
δων μεταφοράς πάνω στην άδεια εξόδου. 

6. Εμπορεύματα που δεν είναι δυνατόν να μεταφερθούν 
στις αποθήκες αζητήτων ή δεν κρίνεται σκόπιμη η μετα¬ 
φορά τους με πράξη του διαχειριστή εμπορευμάτων, του 
Τμηματάρχου Εκμετάλλευσης και Δ/ντού Εκμ/σης πάνω 
στο σχετικό πρωτόκολλο παραμένουν στον αρχικό χώρο 
εκφόρτωσής τους και στη διαχειριστική ευθύνη της οι¬ 
κείας αποθήκης. Τα εμπορεύματα μέσα σε είκοσι ημέρες 
(20) το αργότερο από την ημερομηνία έκδοσης του πρω¬ 
τοκόλλου αζητήτων επαληθεύονται από την αρμόδια Επι¬ 
τροπή όπως παρακάτω. 

Αρθρο 3 

Επιτροπή και πράξη επαλήθευσης 

1. Εμπορεύματα για τα οποία εκδόθηκε πρωτόκολλο 
αζητήτων μέσα σε είκοσι (20) ημ. επαληθεύονται από τρι¬ 
μελή επιτροπή που αποτελείται από τον υπεύθυνο αποθή¬ 
κης, τον Προϊστάμενο του Τμήματος Εκμ/σης και από ένα 


Διοικητικό υπάλληλο που ορίζεται μ’ απόφαση του Προέ¬ 
δρου του Λ.Τ.Η., που ορίζει και τον Πρόεδρο της Επιτρο¬ 
πής και τους νόμιμους αναπληρωτές του. Όπου κατά την 
κρίση της Επιτροπής είναι αναγκαία η γνώμη Τεχνικού ή 
Χημικού για να διαπιστωθεί το είδος του εμπορεύματος, η 
ιδιότητα, η χρήση και η κατάσταση αυτού, θα μετέχει και 
τέταρτο μέλος Τεχνικός ή Χημικός που θα ορίζεται μ’ από¬ 
φαση του Προέδρου του Λ.Τ.Η. Ανάλογα με την τεχνική 
περιγραφή, χρήση κ.λπ. του εμπορεύματος, θα ορίζεται 
και η κατηγορία του πτυχίου του τεχνικού υπαλλήλου. 

Επιτρέπετάι η συγκρότηση περισσότερων της μίας Επι¬ 
τροπής όταν οι επαληθεύσεις είναι πολλές. 

2. Εμπορεύματα ομοειδή σε μεγάλες ποσότητες ή 
ογκώδη επαληθεύονται από την Επιτροπή ως προς το βά¬ 
ρος ή και το ποσό κατά την παράδοσή τους. Αν υπάρχει 
διαφορά σύμφωνα με τα στοιχεία που έχουν δηλωθεί 
πάνω από 10%, συντάσσεται πράξη που δικαιολογεί τη 
διαφορά αυτή. 

3. Με πράξη της Επιτροπής επαλήθευσης που συντάσ- 
σεται στο αντίτυπο πρωτόκολλο αζητήτων που διαβιβάζε¬ 
ται σ’ αυτήν και σ’ εκείνο της οικείας διαχείρισης, βεβαιώ¬ 
νεται η ταυτότητα των στοιχείων του εμπορεύματος, η κα¬ 
τάσταση των μέσων συσκευασίας αυτού και το μικτό βά¬ 
ρος. Περιγράφεται το περιεχόμενο που έχουν τα κόλλα, το 
είδος και ποσό κατά κατάσταση του εμπορεύματος. 

Ακόμα διαπιστώνεται το καθαρό βάρος του περιεχομέ¬ 
νου αν αυτό επιβάλλεται. 

4. Μετά το τέλος της επαλήθευσης, υπογράφεται το 
πρακτικό της σχετικής πράξης απ’ όλα τα μέλη της Επι¬ 
τροπής. Ένα αντίγραφο παραμένει στην οικεία διαχείριση 
και το πρωτότυπο υποβάλλεται αυθημερόν από τον Πρόε¬ 
δρο της Επιτροπής στο Τμήμα Εκμ/σης, μαζί με τα έγ¬ 
γραφα προδιαγραφών του εμπορεύματος, αν υπάρχουν, 
και μικρά δείγματα, όπου αυτό είναι απαραίτητο και δυ¬ 
νατό. 

Αρθρο 4 

Διακήρυξη - Εκποίηση εμπορευμάτων 

1. Μετά τη συμπλήρωση των διατυπώσεων του προη¬ 
γουμένου άρθρου ο Πρόεδρος του Λ.Τ.Η. μετά από εισή¬ 
γηση του Δ/ντού Εκμ/σης εκδίδει μέσα σε 20 ημέρες δια¬ 
κήρυξη για την εκποίησή τους με πλειοδοτική δημοπρασία 
σύμφωνα με τις διατάξεις του Κανονισμού. Στην διακή¬ 
ρυξη αναφέρεται η τιμή εκκίνησης, τα στοιχεία των εμπο¬ 
ρευμάτων που εκποιούνται ο τόπος και χρόνος της δημο¬ 
πρασίας. 

2. Περίληψη της διακήρυξης δημοσιεύεται 5 ημέρες 
τουλάχιστο πριν από την ημερομηνία της δημοπρασίας σε 
δύο τουλάχιστο ημερήσιες τοπικές εφημερίδες και μια 
προαιρετικά των Αθηνών μετά από έγκριση του Δ/ντού 
Εκμ/σης ανάλογα με το είδος και την αξία των εμπορευ¬ 
μάτων. Η δαπάνη της δημοσίευσης βαρύνει τον τελευταίο 
πλειοδότη ή τον κύριο του εμπορεύματος σε περίπτωση 
παραλαβής του από τον ίδιο μετά την κήρυξή του ως αζη- 
τήτου. 

3. Αντίγραφο της διακήρυξης τοιχοκολλάται έξω από 
την αίθουσα του Λ.Τ.Η. που γίνεται η δημοπρασία. 

Αντίγραφα της διακήρυξης αποστέλλονται στο Επιμελη¬ 
τήριο Ηρακλείου, στο Δήμο Ηρακλείου, στο Οικονομικό 
Επιμελητήριο, στην Ένωση Ναυτικών Πρακτόρων, στο 
Σύλλογο Εκτελωνιστών, στη Δ/νση Τελωνείου Ηρακλείου 
και όπου αλλού κριθεί σκόπιμο για τοιχοκόλλησή της. 

Αρθρο 5 

Κατάσταση Εμπορευμάτων - 
Υποχρεώσεις Ενδιαφερομένων 

1. Το Λ.Τ.Η. δεν έχει καμιά ευθύνη για την ποιότητα και 
τη κατάσταση που βρίσκονται τα εκποιηθέντα εμπορεύ¬ 
ματα. Ο ενδιαφερόμενος μπορεί να λάβει γνώση της πρά¬ 
ξης επαλήθευσης από τη διαχείριση και να εξετάσει τα 
εμπορεύματα στους χώρους αποθήκευσης μέχρι την 
προηγούμενη της δημοπρασίας εργάσιμη ημέρα. 

2. Τα αζήτητα εμπορεύματα εκποιούνται όπως αυτά 
αναγράφονται στη πράξη επαλήθευσης και στην κατά¬ 
σταση που βρίσκονται κατά το χρόνο της εκποίησής τους 
στις αποθήκες. 

3. Για αζήτητα εμπορεύματα που εκποιούνται και είναι 
υποκείμενα σε δασμούς, φόρους, τέλη και δικαιώματα του 
Δημοσίου, παραδίδονται μόνο με την κατάθεση και ολο¬ 
κλήρωση των σχετικών Τελωνειακών παραστατικών σύμ¬ 
φωνα με τις κείμενες διατάξεις. 

Επίσης καταβάλλονται τα αποθηκευτικά δικαιώματα 
που οφείλονται στο Λ.Τ.Η. από την ημέρα κοινοποίησης 
της σχετικής απόφασης κατακυρώσεως της δημοπρασίας 
μέχρι την ημέρα παραλαβής του εμπορεύματος, σύμφωνα 
με το ισχύον τιμολόγιο αποθηκευτικών δικαιωμάτων. 

Αρθρο 6 
Τιμή Εκκίνησης 

1. α) Η τιμή εκκίνησης για κάθε εμπόρευμα καθορίζεται 
από την Επιτροπή Επαλήθευσης βάσει ερεύνης και βάσει 
των αποθηκευτικών δικαιωμάτων που οφείλονται μέχρι 
την ημερομηνία εκποίησης. 

β) Κατ’ εξαίρεση, η τιμή για εκποίηση αζητήτων εμπο¬ 
ρευμάτων που βρίσκονται στην αποθήκη ως πλεόνασμα 
μπορεί να καθορίζεται ελεύθερα από τον Δ/ντή Εκμ/σης 
και το Τμήμα Εσόδων του Λιμενικού Ταμείου Ηρα¬ 
κλείου. 

2. Η τιμή εκκίνησης μειώνεται διαδοχικά και μέχρι δύο 
(2) κατ’ ανώτατο όριο επαναληπτικές δημοπρασίες κατά 
το ποσοστό 20% της αμέσως προηγούμενης, εφόσον δεν 
υπάρχει καμιά προσφορά. 

Αρθρο 7 

Συμμετοχή στις δημοπρασίες 

Στις δημοπρασίες εκποίησης αζητήτων εμπορευμάτων 
μπορεί να λάβει μέρος οποιοδήποτε φυσικό ή νομικό πρό¬ 
σωπο μ’ εξαίρεση το προσωπικό που υπηρετεί στο Λ.Τ.Η. 
με οποιαδήποτε σχέση εργασίας. 

Αρθρο 8 

Επιτροπή - Πρακτικό Εκποίησης 

1. Η δημοπρασία για την εκποίηση των αζητήτων εμπο¬ 
ρευμάτων γίνεται με σφραγισμένες προσφορές, τις 
οποίες οι ενδιαφερόμενοι καταθέτουν σε επιτροπή που 
αποτελείται από τρεις υπαλλήλους του Λ.Τ.Η. με ισάριθ¬ 
μους αναπληρωτές τους. Η επιτροπή ορίζεται μ' απόφαση 
του Προέδρου του Λ.Τ.Η., με την ίδια απόφαση ορίζεται 
και ο Πρόεδρος της Επιτροπής. 

2. Μετά το πέρας της ώρας που ορίσθηκε για την κατά¬ 
θεση των σφραγισμένων προσφορών, η επιτροπή τις απο¬ 
σφραγίζει και συγκρίνει τις προσφορές. Ο Πρόεδρος της 
Επιτροπής ανακοινώνει δημοσία το ονοματεπώνυμο του 
πλειοδότη καθώς και το ύψος της τιμής που προσέ- 
φερε. 


3. Γ ια κάθε εμπόρευμα που δημοπρατείται η Επιτροπή 
συντάσσει πρακτικό με τα στοιχεία του πλειοδότη που 
αναδείχθηκε και την τιμή που προσφέρθηκε απ’ αυτόν. Το 
πρακτικό αυτό υπογράφεται απ’ όλα τα μέλη της επιτρο¬ 
πής και από τον κήρυκα ή σε περίπτωση που δεν υπάρχει 
κήρυκας από ένα υπάλληλο του Λ.Τ.Η. κατά προτίμηση 
από υπαλλήλους του Τμήματος Εκμ/σης που ορίζεται από 
τον Δ/ντή Εκμετάλλευσης. 

4. Ο πλειοδότης προσυπογράφει το πρακτικό εκποίη¬ 
σης και οφείλει να καταθέσει αμέσως χρηματική ή τραπε¬ 
ζική εγγύηση ίση με το 1 /4 τουλάχιστο της προσφοράς 
του ή και ολόκληρο το ποσό αυτής. 

Στο πρακτικό σημειώνεται ο αριθμός του γραμματίου εί¬ 
σπραξης που εκδόθηκε ή τα στοιχεία της εγγυητικής επι¬ 
στολής. 

Η χρηματική ή τραπεζική εγγύηση εισπράττεται ή παρα- 
λαμβάνεται από το αρμόδιο εσόδων του Λ.Τ.Η. (επί τό¬ 
που). 

5. Αν ο πλειοδότης δεν καταθέσει την παραπάνω εγγύ¬ 
ηση και δεν εμφανισθεί μέσα σε 5 ημέρες για την υπο¬ 
γραφή του πρακτικού εκποίησης εφαρμόζονται οι διατά¬ 
ξεις του άρθρου 10 του Κανονισμού, αποκλείεται δε ο 
πλειοδότης από τον αναπλειστηριασμό. 

0. Δεν επιτρέπεται η υποβολή αντιπροσφοράς στο απο¬ 
τέλεσμα της δημοπρασίας. 

7. Αν προ της καταβολής του πλειστηριάσματος εμφανι- 
σθεί ο κύριος του εμπορεύματος και ζητήσει την παρα¬ 
λαβή ή αποταμίευση του εμπορεύματος, η δημοπρασία 
θεωρείται άκυρος και ενεργούνται οι σχετικές διατυπώ¬ 
σεις για τον προορισμό του εμπορεύματος που ζητή- 
τησε. 

Αρθρο 9 

Αποτέλασμα δημοπρασίας - Κατακύρωση - Βεβαίωση 

1. Το πρακτικό εκποίησης μ’ όλα τα σχετικά έγγραφα 
και τη γνώμη των Προϊσταμένων της οικείας Δ/νσης και 
του αρμοδίου τμήματος, υποβάλλονται στο Πρόεδρο του 
Λ.Τ.Η., ο οποίος μέσα σε προθεσμία πέντε (5) εργασίμων 
ημερών από τη διενέργεια της δημοπρασίας εγκρίνει ή 
απορρίπτει αιτιολογημένα το αποτέλεσμά της. 

2. Η εγκριτική απόφαση κοινοποιείται με τοιχοκόλληση 
στο χώρο της δημοπρασίας μέσα σε πέντε (5) εργάσιμες 
ημέρες το πολύ, από της έκδοσής της με την φροντίδα 
του αρμοδίου τμήματος. 

3. Το φυσικό ή νομικό πρόσωπο στο όνομα του οποίου 
έγινε η κατακύρωση της δημοπρασίας, υποχρεούται μέσα 
σε επτά (7) εργάσιμες ημέρες από της τοιχοκολλήσεως 
της εγκριτικής απόφασης να καταβάλλει το τυχόν υπό¬ 
λοιπο του εκπλειστηριάσματος, καθώς και την δαπάνη για 
τη δημοσίευση των διακηρύξεων. 

4. Αν μέσα στην παραπάνω προθεσμία ο πλειοδότης 
δεν καταβάλλει το τυχόν υπόλοιπο του εκπλειστηριάσμα- 
τος, η εγγύηση που έχει καταθέσει καταπίπτει χωρίς άλλο 
υπέρ του Λ.Τ.Η. και γίνεται αναπλειστηριασμός χωρίς 
συμψηφισμό αυτής με το αποτέλεσμα του αναπλειστηριά- 
σματος. 

5. Τα αζήτητα εμπορεύματα που εκποιούνται σύμφωνα 
με τις διατάξεις του Κανονισμού αυτού πρέπει να παρα- 
λαμβάνονται από τον πλειοδότη μέσα σε προθεσμία που 
θα καθορίζεται στην προκήρυξη. 

Η προθεσμία αυτή μπορεί να παραταθεί μετά από αί¬ 
τηση του ενδιαφερομένου για αποταμίευση που πρέπει 
όμως να υποβληθεί πριν περάσει ο χρόνος της πρώτης 

προσωρινής αποθήκευσης. 

Αν περάσουν οι παραπάνω προθεσμίες χωρίς να παρα- 
ληφθούν τα εμπορεύματα θεωρούνται ξανά αζήτητα και 
ακολουθεί νέα εκποίηση με σχετική πράξη του Δ/ντή της 
οικείας Δ/νσης. 

Το εκπλειστηρίασμα που έχει καταβληθεί, καταπίπτει 
υπέρ του Λ.Τ.Η. 

6. Για τα εύφλεκτα και επικίνδυνα αζήτητα εμπορεύ¬ 
ματα, ο χρόνος παραλαβής μειώνεται σε 10 ημέρες από 
την ημέρα της τοιχοκόλλησης του αποτελέσματος. 

7. Με εισήγηση της επιτροπής δημοπρασίας και σύμ¬ 
φωνη γνώμη του Δ/ντού από υπάρχοντα στοιχεία απο¬ 
κλείεται της δημοπρασίας ο εκ συστήματος ασυνεπής 
προς τις υποχρεώσεις που απορρέουν από τον Κανονισμό 
αυτό. 

Άρθρο 10 
Αναπλειστηριασμός 

1. Ο αναπλειστηριασμός γίνεται με πράξη του Προέ¬ 
δρου του Λ.Τ.Η: μετά από σχετική εισήγηση του αρμοδίου 
Δ/ντού μέσα σε ένα (1) μήνα το αργότερο από την ημερο¬ 
μηνία που έγινε η κατακύρωση της δημοπρασίας. Σχετική 
ανακοίνωση τοιχοκολλάται έξω από την αίθουσα δημο¬ 
πρασιών στην οποία αναφέρονται τα στοιχεία και η ημερο¬ 
μηνία του αναπλειστηριασμού. 

2. Κατά τον αναπλειστηριασμό, το εμπόρευμα κατακυ¬ 
ρώνεται από την επιτροπή στον τελευταίο πλειοδότη με 
την προϋπόθεση ότι η τιμή που προσέφερε είναι ίση με το 
50% τουλάχιστο της τιμής της προηγούμενης κατακύρω- 
σης. Το ποσό αυτό κατατάλλεται στο ακέραιο μετά το τέ¬ 
λος του αναπλειστηριασμού χωρίς να τηρείται η διαδικασία 
της παρ. 1 του άρθρου 9. 

3. Σε περίπτωση που δεν προσφερθεί καμιά τιμή ή αυτή 
που προβλέφθηκε είναι μικρότερη από το 50% της προη¬ 
γούμενης κατακύρωσης ο αναπλειστηριασμός επαναλαμ¬ 
βάνεται σε ένα (1) μήνα το αργότερο. 

Αν και μετά την επανάληψη δεν υπάρξει προσφορά ίση 
με το 40% τουλάχιστο της πρώτης (αρχικής) κατακύρω¬ 
σης, τότε επιδιώκεται από το Λ.Τ.Η. η είσπραξη της δια¬ 
φοράς που υπάρχει μεταξύ αυτής και εκείνης που αρχικά 
επιτεύχθηκε από εκείνον σε βάρος του οποίου έγινε ο 
αναπλειστηριασμός με τα νόμιμα προβλεπόμενα μέσα για 
την είσπραξη των δημοσίων εσόδων. 

4. Μετά απ’ αυτή την περίπτωση το εμπόρευμα μπορεί 
να διατεθεί σε Δημ. Υπηρεσία, Ν.Π.Δ.Δ. ή Κοινωφελή 
Ιδρύματα. 

Άρθρο 11 

Καταβολή εκπλειστηριάσματος - Αδυναμία παραλαβής 
εμπορεύματος 

1. Κάθε καταβολή του εκπλειστηριάσματος γίνεται στο 
Ταμείο του Λ.Τ.Η. με έκδοση του αποδεικτικού είσπρα¬ 
ξης, αντίγραφο του οποίου τοποθετείται μαζί με τα σχε¬ 
τικά παραστατικά της δημοπρασίας στο φάκελλο του 
εμπορεύματος που εκποιήθηκε τον οποίο τηρεί το αρμό¬ 
διο Τμήμα του Λ.Τ.Η. 

2. Σε περίπτωση αδυναμίας παραλαβής του εμπορεύ¬ 
ματος, επειδή οι απαγορευτικές διατάξεις εισαγωγής που 
ισχύουν δεν επιτρέπουν την χορήγηση αδείας από την αρ¬ 
μόδια Αρχή, το εκπλειστηρίασμα επιστρέφεται στο δι¬ 
καιούχο χωρίς καμιά ευθύνη ή υποχρέωση του Λ.Τ.Η. 

Γ ια τον σκοπό αυτό ο δικαιούχος υποβάλλει αίτηση μέσα 
σε προθεσμία ενός μηνός από την ημερομηνία κατακύρω¬ 


σης στην οποία επισυνάπτονται υποχρεωτικά τα σχετικά 
αποδεικτικά, επιβεβαιωτικό κ.λπ. έγγραφα της παραπάνω 
Αρχής ή τίτλος αποταμίευσης για αποταμιευμένα εμπο¬ 
ρεύματα. Για τις παραπέρα ενέργειες εφαρμόζονται οι 
διατάξεις του άρθρου 13 του Κανονισμού αυτού. 

3. Μέσα σε 15 ημέρες από την ημερομηνία που ο πλειο¬ 
δότης αγοραστής παρέλαβε το εμπόρευμα, το αρμόδιο 
Τμήμα (αζητήτων), στέλνει τον φάκελλο που έχει εξοφλη¬ 
θεί στο Τμήμα Εσόδων του Λ.Τ.Η., το οποίο προβαίνει 
σύμφωνα με τα υπάρχοντα στοιχεία του φακέλλου στην 
τακτοποίηση της κάθε μορφής δικαιωμάτων του Λ.Τ.Η. 
που οφείλονται από το εμπόρευμα που εκποιήθηκε. 

Άρθρο 2 

Ενέργειες του κυρίου του εμπορεύματος 

1.0 κύριος του εμπορεύματος που εκποιήθηκε ως αζή- 
τητο, δικαιούται κατ’ εξαίρεση να ζητήσει την παραλαβή 
αυτού και μετά από την κατά το άρθρο 9, κοινοποίηση της 
κατακύρωσης στον τελευταίο πλειοδότη, εφόσον δ$γ έχει 
καταβληθεί ολόκληρο το εκπληστηρίασμα πριν όμως την 
παραλαβή με τη συνδρομή των παρακάτω προϋποθέ¬ 
σεων: 

α) Να προσκομίσει τους τίτλους κυριότητας. 

β) Να εξοφλήσει όλα τα δικαιώματα που οφείλονται στο 
Λ.Τ.Η. μαζί με τη δαπάνη για τη δημοσίευση των σχετικών 
διακηρύξεων και 

Στην περίπτωση αυτή η διαδικασία της δημοπρασίας 
ατονεί από μόνη της, χωρίς κανένα δικαίωμα για αποζημί¬ 
ωση αυτού που έγινε η κατακύρωση, η δε προκαταβολή 
που είχε καταβάλει του επιστρέφεται. 

2. Το παραπάνω δικαίωμα του κυρίου του εμπορεύμα¬ 
τος αποκλείεται, αν ο τελευταίος πλειοδότης έχει καταβά¬ 
λει ολόκληρο το ποσό του εκπλειστηριάσματος, πριν από 
την υποβολή της δικής του αίτησης. 

Άρθρο 13 

Εμπορεύματα που δεν εκποιούνται 

1. Αζήτητα εμπορεύματα που δεν έγινε δυνατή η εκποί¬ 
ησή τους, σε τρείς (3) δημοπρασίες κατ’ ανώτατο όριο, 
περιέρχονται, με πράξη του Προέδρου του Λ.Τ.Η., στη κυ¬ 
ριότητα του Λ.Τ.Η. και διατίθενται ως η § 4 άρθρο 10. 

2. Όσα από τα παραπάνω εμπορεύματα, είναι αποδειγ¬ 
μένα και προδήλως χωρίς εμπορική αξία, ή αυτή είναι μη¬ 
δαμινή, ή έπαθαν βλάβη ώστε να καταστούν άχρηστα και 
να μην μπορεί να διατεθούν για την κάλυψη αναγκών στις 
Δημόσιες Υπηρεσίες ή τα φιλανθρωπικά Ιδρύματα, 
Ν.Π.Δ.Δ. κ.λπ. καταστρέφονται, με απόφαση της Λ.Ε.Η. 
στην οποία ορίζεται και η Επιτροπή που θα διενεργήσει 
την καταστροφή και οι σχετικές διαδικασίες. 

3. Ειδικά, όταν πρόκειται για βρώσιμα είδη, αποφαίνεται 
για το αν είναι κατάλληλα ή όχι για χρησιμοποίηση, η αρμό¬ 
δια Δημόσια Υπηρεσία, οπότε εφαρμόζονται οι διατάξεις 
της προηγούμενης παραγράφου. 

Άρθρο 14 

Εμπορεύματα που εγκαταλείπονται 

Ο κύριος οποιουδήποτε εμπορεύματος μπορεί να δη¬ 
λώσει εγγράφως ότι τα εγκαταλείπει με σύγχρονη κατά¬ 
θεση στο Λ.Τ.Η. των σχετικών τίτλων κυριότητας (διατα¬ 
κτική, δελτίο αποθήκευσης κ.λπ.). Στην περίπτωση αυτή 
το εμπόρευμα κηρύσσεται αζήτητο και πριν περάσουν οι 
νόμιμες προθεσμίες, εκποιείται δε σύμφωνα με τις διατά¬ 
ξεις του Κανονισμού αυτού. 

Άρθρο 15 

Πλεονάσματα αποθήκης 

Εμπορεύματα που βρέθηκαν στους χώρους της διαχεί¬ 
ρισης Λ.Τ. Ηρακλείου, για τα οποία, παρά την προσεκτική 
έρευνα, δεν έγινε δυνατό να προσδιορισθεί το μεταφο¬ 
ρικό μέσο με το οποίο κομίστηκαν (πλεονάσματα αποθή- 
κης), κηρύσσονται αζήτητα και εκποιούνται σύμφωνα με 
τις διατάξεις του Κανονισμού αυτού. 

Η τιμή εκκίνησης ορίζεται ελεύθερα από το Δ/ντή Εκμ/ 
σης και το αρμόδιο Τμήμα. 

2. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως, η ισχύς της οποίας να αρχίζει εί¬ 
κοσι (20) ημέρες από την ημερομηνία Δημοσίευσής της. 

Πειραιάς, 11 Οκτωβρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

Α. ΓΕΩΡΓΑΚΟΠΟΥΛΟΣ ΓΕΩΡΓ. ΚΑΤΣΙΦΑΡΑΣ 

-♦ 

Αριθ. 3422.5/04/94 ( 2 ) 

Έγκριση της 23692/9.5.94 πράξη του Δ.Σ./ΟΛΘ με την 
οποία τροποποιούνται και συμπληρώνονται οι διατάξεις 
του Ειδικού Κανονισμού Κήρυξης και Εκποίησης Αζη- 
τήτων Εμπορευμάτων του Ο.Λ.Θ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 2 εδάφ. α του Ν.Δ. 
2551/1953 «περί συγχωνεύσεως της Επιτροπείας Ελευ- 
θέρας Ζώνης και Λιμενικού Ταμείου Θεσσαλονίκης (ΦΕΚ 
229Α/1953). 

2. Τις διατάξεις του άρθρου 9 παρ. 1 του Ν.Δ. 449/70 
«περί μετονομασίας της Ε.Ζ.Λ.Θ. εις Οργανισμόν Λιμένος 
Θεσσαλονίκης και συμπληρώσεως των αρμοδιοτήτων αυ¬ 
τού» (ΦΕΚ 51 τ.Α/27.2.1970). 

3. Την αριθ. πρωτ. 46304/2.72/28.12.1972 Κ.Υ.Α. 
Υπουργών Οικονομικών και Ναυτιλίας Μεταφορών και 
Επικοινωνιών «περί εγκρίσεως Νέου Κανονισμού διαδικα¬ 
σίας Κηρύξεως Εμπορευμάτων ως Αζητήτων και Εκποιή- 
σεως αυτών υπό του Οργανισμού Λιμένος Θεσσαλονί¬ 
κης». 

4. Τις διατάξεις του Ν. 1558/85 (ΦΕΚ 187/Α/85) «Κυ¬ 
βέρνηση και Κυβερνητικά Όργανα». 

5. Τις διατάξεις του Π.Δ. 79/88 (ΦΕΚ 36Α/88) «Περιο¬ 
ρισμός συναρμοδιοτήτων του Υπουργού Εθνικής Οικονο¬ 
μίας κατά την έκδοση Διοικητικών Πράξεων». 

6. Την Α.Π. 1026431 /268/00064/2.3.1994 κοινή από¬ 
φαση του Πρωθυπουργού και του Υπουργού Οικονομικών, 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών». 

7. Το αριθ. Ν. 932/7/Γ0019/29.12.1993 έγγραφο του 
Υπ. Οικ./Γ.Δ. Τελωνείων. 

8 . Την Πράξη Δ.Σ./Ο.Λ.Θ. αριθ. 23692/9.5.94. 

9. Από τις διατάξεις της απόφασης αυτής δεν προκαλεί- 
ται δαπάνη εις βάρος του Κρατικού Προϋπολογισμού και 
του προϋπολογισμού Ο.Λ.Θ., και αποφασίζουμε: 

1. Εγκρίνουμε την αριθ. 23692/9.5.94 πράξη του Δ.Σ./ 
Ο.Λ.Θ. με την οποία τροποποιείται και συμπληρώνεται η 
αριθ. 46404/2/72/28.12.72 κοινή απόφαση Υπουργών 
Ναυτιλίας - Μεταφορών και Επικοινωνιών και Οικονομικών 
με την οποία είχε εγκριθεί ο Ειδικός Κανονισμός Εκποίη¬ 


σης Αζητήτων Εμπορευμάτων του Ο.Λ.Θ. ως εξής: 

Στο άρθρο 1 προστίθενται παράγραφοι 3, 4 και 5 ως 
εξής: 

«3. Εμπορεύματα παραληφθέντα από τον Οργανισμό 
Λιμένος Θεσσαλονίκης στους ειδικούς χώρους Αποθή¬ 
κευσης Κοινοτικών Εμπορευμάτων, υπαίθριους ή εστεγα- 
σμένους, κηρύσσονται εντός τριμήνου από τις εκφορτώ- 
σεώς των, αζήτητα, ύστερα από εισήγηση του τμήματος 
Κινήσεως Εμπορευμάτων και πράξης του Δ/ντού Ελευθ. 
Ζώνης και Λιμ. Λειτουργιών)». 

«(4. Εμπορεύματα που παραλαμβάνονται στους προα- 
ναφερθέντες χώρους δύναται να αποταμιεύονται κατά τα 
οριζόμενα στον Εσωτερικό Κανονισμό Λειτουργίας των 
Υπηρεσιών του Ο.Λ.Θ. και να κηρύσσονται αζήτητα από 
την ίδια Υπηρεσία του Ο.Λ.Θ. εάν δεν καταβληθούν για 
ένα τρίμηνο τα οφειλόμενα αποθήκευτρα. 

Προηγούμενα αποστέλλεται σχετική έγγραφη ειδοποί¬ 
ηση στον αποταμιευτή». 

«(5. Κατά τα λοιπά εφαρμόζονται οι διατάξεις του ισχύο- 
ντος ειδικού Κανονισμού Εκποίησης αζητήτων Εμπορευ¬ 
μάτων». 

Στο άρθρο 11 προστίθεται παράγραφος 2 ως εξής: 

«(2. Τα εκποιούμενα, από τους ειδικούς χώρους αποθή¬ 
κευσης Κοινοτικών εμπορευμάτων του Ο.Λ.Θ., αζήτητα 
εμπορεύματα δεν υπόκεινται στην καταβολή δασμών τε¬ 
λών και λοιπών φόρων). 

Στο άρθρο 19 προστίθεται παραγρ. 2 ως εξής: 

«(2. Προκειμένου περί αζητήτων εμπορευμάτων που 
αποθηκεύονται στους ειδικούς χώρους αποθήκευσης Κοι¬ 
νοτικών Εμπορευμάτων του Ο.Λ.Θ., η καταστροφή αυτών 
διενεργείται σύμφωνα με τα οριζόμενα στην παράγραφο 1 
του παραπάνω άρθρου, χωρίς την παρουσία Τελωνειακού 
οργάνου». 

Στο άρθρο 20 προστίθεται παραγ. 2 ως εξής: 

«(2. Προκειμένου περί αζητήτων εμπορευμάτων που 
αποθηκεύονται στους ειδικούς χώρους αποθήκευσης Κοι¬ 
νοτικών Εμπορευμάτων του Ο.Λ.Θ., η καταστροφή αυτών 
διενεργείται σύμφωνα με τα οριζόμενα στην παράγραφο 1 
του παραπάνω άρθρου, χωρίς την παρουσία Τελωνειακού 
οργάνου». 

Στο άρθρο 24 προστίθεται παράγραγος 3 ως εξής: 

«(3. Εμπορεύματα αζήτητα, που προέρχονται από τους 
ειδικούς χώρους αποθήκευσης των Κοινοτικών Εμπορευ¬ 
μάτων του Ο.Λ.Θ. και των οποίων δεν κατέστη δυνατή η 
εκποίηση, κατά τα οριζόμενα του Ο.Λ.Θ και κατ' αναλογία 
των διατάξεων του άρθρου 1075 και επομ. του Α.Κ. περί 
κατάληψης «αδεσπότων», παραδίδονται στο Τμήμα Πε¬ 
ριουσίας και Υλικού του Ο.Λ.Θ. για να αποδοθούν στον 
Ο.Δ.Δ.Υ. με βάση τις διατάξεις του άρθρου 2 του Ν. 251 / 
76, όπως αντικαταστάθηκαν από το άρθρο 13 του Ν 
1041/80. 

Η διαχείριση αζητήτων εμμπορευμάτων του Ο.Λ.Θ. συ¬ 
ντάσσει κατάσταση που υπογράφεται από τον Δ/ντή Ε.Ζ.& 
Λ.Λ. του Ο.Λ.Θ. κατ’ εντολή Γενικού Δ/ντή Ο.Λ.Θ. και πα- 
ραδίδει τα εμπορεύματα στο Τμήμα Περιουσίας και Υλι¬ 
κού της Δ/νσης Οικονομικού του Ο.Λ.Θ. και λαμβάνει ένα 
αντίγραφο του συντασσομένου πρωτοκόλλου σαν εξω- 
φλητικό της σχετικής μερίδας». 

«Κατά τα λοιπά εφαρμόζεται η παρ. 2 του άρθρου αυ¬ 
τού». 

Στο άρθρο 25 προστίθεται παράγραφος 2 ως εξής: 

(2. «Εάν μεταξύ των αζητήτων εμπορευμάτων, που προ¬ 
έρχονται από τις ειδικές αποθήκες Κοινοτικών Εμπορευ¬ 
μάτων, υπάρχουν εμπορεύματα που δημοπρατήθηκαν, 

αλλά δεν εκποιήθηκαν και τα οποία κρίνονται, από ειδικά 
συγκροτούμενη με απόφαση του Γεν. Δ/ντή Επιτροπή, 
χρήσιμα, για τις ανάγκες του Οργανισμού, αποδίδονται 
στον Ο.Λ.Θ., ο οποίος αποκτά και την κυριότητα αυτών, 
κατά τα οριζόμενα στο άρθρο 24 (3). 

Η παράγραφος 1 του άρθρου 13 τροποποιείται ως εξής: 
Εντός 5 ημερών από τις αναρτήσεως της κατακυρωτι- 

κής απόφασης Γ. Δ/ντού Ο.Λ.Θ. «.» 

Η παράγραφος 1 του άρθρου 15 τροποποιείται ως εξής: 
«Τα εκποιηθέντα αζήτητα εμπορεύματα πρέπει να πα- 
ραληφθούν ή να αποταμιευθούν μεταφερόμενα σε άλλη 
αποθήκη γενικά μέσα σε 30 ημέρες από την ημέρα έκδο¬ 
σης της σχετικής απόφασης Γενικού Δ/ντή Ο.Λ.Θ. «... 


Προστίθεται άρθρο 29 ως εξής: 

«1. Έμφορτα εμπορευματοκιβώτια και κάθε μορφής 
ρυμουλκούμενα οχήματα, που μεταφέρουν εμπορεύματα, 
μέσα σε τρεις (3) μήνες από την εκφόρτωσή τους, αποσυ- 
σκευάζονται με φροντίδα του αρμόδιου Πρακτορείου και 
το περιεχόμενό τους παραδίδεται στις αποθήκες του 
Ο.Λ.Θ. σύμφωνα με τα ισχύοντα. 

«2. Σε περίπτωση που ο πράκτορας ή ο νόμιμος εκπρό¬ 
σωπός του αρνηθεί ή δεν προσέλθει, αν και κλήθηκε νό¬ 
μιμα, η εκκένωση και η εισαγωγή των εμπορευμάτων στις 
αποθήκες, γίνεται αυτεπάγγελτα από τον Ο.Λ.Θ. 

Τα εμπορεύματα αυτά, όπως και τα εμπορευματοκιβώ¬ 
τια που εκκενώθηκαν, κηρύσσονται αζήτητα μετά τη συ¬ 
μπλήρωση τριών (3) μηνών από την εκφόρτωσή τους, σύμ¬ 
φωνα με τις διατάξεις του Κανονισμού αυτού. 

«3. Το άρθρο αυτό έχει ανάλογη εφαρμογή στα αυτοκί¬ 
νητα και λοιπά τροχοφόρα με τα οποία μεταφέρονται 
εμπορεύματα ή άλλα πράγματα στην περιοχή της Ελεύθε¬ 
ρης Ζώνης και των ειδικών χώρων αποθήκευσης Κοινοτι¬ 
κών Εμπορευμάτων του Ο.Λ.Θ.». 

2. Εμπορεύματα τα οποία βρίσκονται στους ειδικούς 
χώρους αποθήκευσης Κοινοτικών Εμπορευμάτων κατά τη 
δημοσίευση της παρούσης εκποιούντο άμεσα και σύμ¬ 
φωνα με τον παραπάνω κανονισμό μετά την τροποποίησή 
του. 

3. Η ισχύς της απόφασης αυτής αρχίζει δέκα ημέρες 
(10) από την ημέρα Δημοσίευσής της στην Εφημερίδα της 
Κυβέρνησης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Οκτωβρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

Δ. ΓΕΩΡΓΑΚΟΠΟΥΛΟΣ ΓΕΩΡΓΙΟΣ ΚΑΤΣΙΦΑΡΑΣ 

-♦- 

Αριθ. 6388 (3) 

Χορήγηση άδειας άσκησης επαγγέλματος Κοινωνικού 
Λειτουργού στην Καρακολίδου Λαμπρινή του Παναγι¬ 
ώτη στο Ν. Έβρου. 

Ο ΝΟΜΑΡΧΗΣ ΕΒΡΟΥ 

Με την αριθ. 6388/5.10.94 απόφαση του Νομάρχη 
Έβρου, έχει χορηγηθεί στην Καρακολίδου Λαμπρινή του 
Παναγιώτη, άδεια άσκησης επαγγέλματος Κοινωνικού 
Λειτουργού. 

Η παρούσα να δημοσιευθεί στην Εφημερίδα της Κυβερνή¬ 
σεως. 

Αλεξανδρούπολη, 5 Οκτωβρίου 1994 
Ο Νομάρχης 

ΓΕΩΡΓΙΟΣ ΑΛΕΞΑΝΔΡΗΣ 
-♦- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(4) 

Στηγ απόφαση του Νομάρχη Καβάλας αριθ. 699/ 
9.6.94, που δημοσιεύτηκε στο ΦΕΚ 496/Τ.Β/30.6.94, 
διορθώνεται η εσφαλμένη διάταξη: 

«Για όσους έχουν ΙΟετή συμμετοχή στην ασφάλιση του 
ΚΑΦ Λιμένα Καβάλας και εξέρχονται του επαγγέλματος 
καταβάλλεται ως εφάπαξ αποζημίωση το ποσό των πεντα- 
κοσίων πενήντα επτά χιλιάδων διακοσίων ογδόντα οκτώ 
(696.288) δραχμών», στην ορθή: 

«Για όσους έχουν 1 θετή συμμετοχή στην ασφάλιση του 
ΚΑΦ Λιμένα Καβάλας και εξέρχονται του επαγγέλματος, 
καταβάλλεται ως εφάπαξ αποζημίωση το ποσόν των εξα- 
κοσίων ενενήντα έξη χιλιάδων διακοσίων ογδόντα οκτώ 
(696.288) δραχμών.» 

(Από τη Νομαρχία Καβάλας) 

ΕΘΝΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΗ 

λειτουργούν καθημερινά από Θ.ΟΟ' έως 13.00' 

ΡΑΧ 

5234312 



ΧΡ ΗΣΙΜΕΣ Π ΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σαςαποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β' 

» 

30.000 

» 

1.500 

Υ) » 

» 

» 

Γ' 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

οτ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

2οσ.οοο 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















